ครม.ไฟเขียวต่ออายุสิทธิประโยชน์ทางภาษี LTF-ลดขั้นตอน PPP เป็น Fast Track
ครม.ไฟเขียวต่ออายุสิทธิประโยชน์ทางภาษีกองทุน LTF อีก 3 ปี
3 พ.ย. 2558

รายงานข่าวจากทำเนียบรัฐบาล เปิดเผยว่า ในการประชุมคณะรัฐมนตรี(ครม.) วันนี้ พล.อ.ประยุทธ์ จันทร์โอชา นายกรัฐมนตรี และหัวหน้าคณะรักษาความสงบแห่งชาติ (คสช.) เป็นประธานการประชุม
นายสมคิด จาตุศรีพิทักษ์ รองนายกรัฐมนตรี ฝ่ายเศรษฐกิจ กล่าวว่า ที่ประชุมคณะรัฐมนตรี (ครม.) อนุมัติการปฏิรูปขั้นตอนและระยะเวลาในการเข้าร่วมโครงการร่วมลงทุนระหว่างรัฐและเอกชน(PPP)ในโครงการลงทุนด้านโครงสร้างพื้นฐานเพื่อผลักดันให้ดำเนินการได้รวดเร็วขึ้น จากเดิมกว่าจะผ่านขั้นตอนและเริ่มลงทุนได้ต้องใช้เวลาถึง 2 ปี โดยจะลดขั้นตอนลงเหลือ 9 เดือน
ทั้งนี้ นายอภิศักดิ์ ตันติวรวงศ์ รมว.คลัง เปิดเผยว่า เบื้องต้นมีโครงการ 6 โครงการที่จะเข้าขั้นตอน Fast track ใน 9 เดือน มูลค่าลงทุนรวมราว 3.47 แสนล้านบาท
อีกทั้งครม.มีมติอนุมัติต่ออายุสิทธิประโยชน์ทางภาษีกองทุน LTF อีก 3 ปี และกระทรวงการคลัง-BOI ออกแพ็คเกจกระตุ้นลงทุนเอกชนปีนี้-ปีหน้าเพิ่มสิทธิประโยชน์-ลดหย่อนภาษี